**MAZSALACAS ČEMPIONĀTS
PLUDMALES VOLEJBOLĀ 2022**

**NOLIKUMA**

1. **Mērķis:**
	1. Attīstīt un popularizēt pludmales volejbolu;
	2. Popularizēt aktīvas brīvā laikā pavadīšanas iespējas;
	3. Iesaistīt sporta aktivitātēs Valmieras novada un apkaimes iedzīvotājus.
2. **Laiks un vieta:**
	1. Sacensības notiks 3 posmos un sezonas noslēguma turnīrā, kurā tiks noskaidrots Mazsalacas labākais pludmales volejbolists 2022 un spēlētāju sezonas noslēguma reitings.
	2. Posmu datumi:
		1. 1.posms 2022. gada 17.jūlijā plkst.11:00;
		2. 2.posms 2022. gada 24. jūlijā plkst.11:00;
		3. 3.posms 2022. gada 14.augustā plkst.11:00;
		4. Sezonas noslēguma turnīrs sestdienā 20.augustā plkst. 10.00 priekšsacīkstes; plkst.12.00 fināla sacensības.;
	3. Sacensības norisināsies Valtenberģu muižas parkā, Mazsalacā, Valmieras novadā; papildus laukums (ja posmā piesakās 13 vai vairāk komandas) - Skaņkalnes pagasta volejbola laukumā, pie Bērzu iela 2, Skaņkalnē, Skaņkalnes pagastā, Valmieras novadā.
3. **Sacensību vadība:**
	1. Sacensības organizē Valmieras novada Sporta pārvalde, sadarbībā ar Mazsalacas apvienības sporta entuziastu Gunāru Zundu.
	2. Sacensību vada galvenais tiesnesis: Gunārs Zunda (e-pasts: zunda.gunars@gmail.com, tālrunis saziņai 26536498).
4. **Dalībnieki:**
	1. Sacensībās var piedalīties visi pludmales volejbola interesenti.
	2. Komanda sastāv no diviem spēlētājiem.
	3. Sezonas noslēguma turnīrā bez priekšsacīkstēm piedalās pirmie 8 komandu dalībnieki ar augstāko punktu skaitu.
	4. Sezonas noslēguma turnīrā pludmales volejbolisti no reitinga 9. vietas un zemāk, dalību sāk ar priekšsacīkstēm.
	5. Sezonas noslēguma turnīrā pludmales volejbolisti, kuri nepiedalījās Mazsalacas čempionātā pludmales volejbola sacensību posmos, dalību sāks ar priekšsacīkstēm.
	6. Sezonas noslēguma turnīrā kopējais fināla sacensības dalībnieku skaits nevar pārsniegt 16 volejbolistus.
	7. Sezonas noslēguma turnīrā katram turnīra dalībniekam ir garantētas vismaz 6 spēles.
5. **Sacensību noteikumi:**
	1. Sacensības notiek pēc FIVB volejbola noteikumiem un šī nolikuma īpašiem noteikumiem.
	2. Atkarībā no dalībnieku skaita, ar izlozes palīdzību komandas tiks sadalītas apakšgrupās.
	3. Spēles tiesā brīvo komandu spēlētāji – tiesneši.
	4. Sacensības notiek 3 posmos, katrā posmā notiek komandu cīņa un vietu noteikšana.
	5. Kopvērtējumā tiek vērtēti visi posmi un komandu dalībnieku rezultāti “Mazsalacas kausā pludmales volejbolā 2022” 5. jūnijā.
	6. Organizatori patur tiesības noteikt spēļu sadalījumu pa laukumiem.
	7. Par katru uzvarētu setu komanda saņem vienu punktu. Par uzvaru 2:0, komanda saņem 3 punktus, par uzvaru 2:1 – 2 punktus. Zaudētāji ar 1:2 saņem 1 punktu, zaudētāji 0:2 saņem 0 punktus. Par neierašanos uz spēli komanda saņem 0 punktus un zaudē spēli 0:2.
	8. Ja komanda izstājas, tad apakšgrupas spēlēs ar konkrēto komandu punktus nerēķina. Komandai piešķir pēdējo vietu. Par posmu komandas dalībnieki iegūst 1 punktu.
	9. Par posmā iegūto vietu komandas dalībnieki saņem punktus:

|  |  |  |  |  |
| --- | --- | --- | --- | --- |
| 1.vieta – 30 p. | 5.vieta – 16 p. | 9.vieta – 12 p. | 13.vieta – 8 p. | 17.vieta – 4 p. |
| 2.vieta – 25 p. | 6.vieta – 15 p. | 10.vieta – 11 p. | 14.vieta – 7 p. | 18.vieta – 3 p. |
| 3.vieta – 21 p. | 7.vieta – 14 p. | 11.vieta – 10 p. | 15.vieta – 6 p. | 19.vieta – 2 p. |
| 4.vieta – 18 p. | 8.vieta – 13 p. | 12.vieta – 9 p. | 16.vieta – 5 p. | 20. vieta un turpmākās – 1 p. |

* 1. Ja komandām kopvērtējumā ir vienāds punktu skaits, bet dažāds posmu apmeklējums, tad augstāku vietu ieņem komandu dalībnieki, kas konkrēto punktu summu ir saņēmuši piedaloties vairāk posmos, ja arī posmu skaits vienāds, tad tiek skatīts, kam vairāk 1.vietas, ja tās sakrīt tad 2.vietas utt. Ja pilnīgi visi iepriekš minētie rādītāji ir vienādi, tad augstāks sezonas noslēguma turnīra sākuma reitings tam dalībniekam, kurš pirmais pieteicās.
	2. Sezonas noslēguma turnīra priekšsacīkstēs dalībnieki, ņemot vērā sākuma reitingu (informācija pašvaldības mājaslapā) vai pieteikšanās kārtību, tiks sadalīti grupās pa 4 volejbolisti, grupu turnīra komandās katrs ar katru kopā spēlējot vienreiz. Sacensību sistēma tiks noteikta sacensību dienā skatoties pēc ieradušos volejbolistu skaita.
	3. Sezonas noslēguma turnīra Fināla sacensības dalībnieki (ņemot vērā sākuma reitingu vai priekšsacīkstēs iegūtās vietas), tiks sadalīti grupās pa 4 volejbolisti, grupu turnīra komandās katrs ar katru kopā spēlējot vienreiz. Grupu sastāvs pēc sākuma reitinga numuriem 1., 8., 9.,16., 2.,7.,10.,15., 3., 6.,11.,14., 4., 5., 12.,13. Pusfināla grupā uzreiz iekļūs grupu uzvarētāji. 2. vietu ieguvēji iekļūs ceturdaļfināla grupā, pārējie – spēlēs kvalifikācijas kārtā, no kurām turpmāk attiecīgi ceturdaļfināla, pusfināla un fināla grupās iekļūs pa 2 labākie no katras grupas. Pēc fināla grupas turnīra 2 labākie iekļūst superfinālā, pēc tam katrs izvēlās 1 pārinieku no sacensību dalībnieku vidus un izspēlē superfinālu līdz 1 uzvarētam setam.
	4. Sezonas noslēguma turnīrā katra spēle notiek līdz 1 uzvarētam setam.
	5. Sezonas noslēguma turnīrā augstāku vietu turnīra grupās pie vienāda punktu skaita ieņem dalībnieks pēc sekojošiem labākiem rādītājiem:
		1. iegūto uzvaru skaits grupā;
		2. visās grupas spēlēs kopā gūto punktu attiecība. Ja visi minētie rādītāji vienādi - vietu sadalījumu nosaka ņemot vērā sākuma reitingu vai ātrāku dalībnieku pieteikšanās laiku.
1. **Pieteikšanās:**
	1. Dalībnieki pieteikšanos var veikt iepriekšējā pasākuma dienā līdz plkst. 16:00, sūtot e-pastu zunda.gunars@gmail.com, minot vārdus, uzvārdus, komandas nosaukumu, tālruni saziņai.
	2. Dalībniekiem būs iespējams pieteikties uz vietas sacensību dienās no pl.10:50.
	3. Uz katru posmu komandai jāpiesakās atsevišķi.
	4. Maksimālais komandu skaits katrā posmā – 24.
2. **Apbalvošana:**
	1. Pirmo astoņu vietu ieguvēji sezonas noslēguma turnīrā apbalvos ar balvām. Simboliska apbalvošana pēc katra posma komandām - pirmo triju vietu ieguvējiem.
3. **Īpašie noteikumi:**
	1. Katrs sacensību dalībnieks, piesakoties sacensībām apliecina, ka uzņemas pilnu atbildību par savu veselības stāvokli.
	2. Dalībnieku un citu sacensību norisē iesaistīto personu pienākums ir ievērot sacensību organizatoru norādījumus, vispārīgos sabiedriskās kārtības, drošības noteikumus un spēkā esošos normatīvos aktus.
	3. Par nepilngadīgu dalībnieku veselības aprūpi, regulāru veselības pārbaužu veikšanu, veselības un dzīvības apdrošināšanu ir atbildīgi vecāki (personas, kas īsteno aizgādniecības tiesības) un attiecīgo klubu, komandu vadītāji.
4. **Personas datu apstrāde:**
	1. Personas datu apstrādes pārzinis ir Valmieras novada pašvaldība, reģ.Nr.90000043403, adrese: Lāčplēša iela 2, Valmiera, LV-4201, tel. 64207120; e-pasts: pasts@valmierasnovads.lv.
	2. Personas datu apstrādes tiesiskais pamats – likums “Par pašvaldībām” 15.panta 6.punkts, Vispārīgās datu aizsardzības regulas 6.panta 1.punkta c) un e) apakšpunkti.
	3. Personas datu apstrādes mērķis - īstenot šajā nolikumā noteikto mērķi un uzdevumus.
	4. Dalībnieka personas dati tiks apstrādāti atbilstoši fizisko personu datu aizsardzības regulējuma prasībām.
	5. Pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu.
	6. Pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos.
	7. Papildus informācija par personas datu aizsardzību pieejama Valmieras novada pašvaldības mājas lapā: https://www.valmierasnovads.lv/pasvaldiba/informacija/personas-datu-aizsardziba/